# data[].attributes.body
Ha jó vagyok megdicsérsz.
Ha sétálok elkísérsz.
Ha rossz vagyok kiküldesz.
Ha kell, ha nem: megfürdetsz.

Ha jót főzöl felfalom,
tíz ujjam is megnyalom.
Ha nem látlak kereslek,
Tudtad-e hogy szeretlek?

# data[].attributes.body
A nagymamánál jó,
csak ott jó igazán.
A nagymamának sok keze van,
de ez igaz ám!
Egyik kezével főz,
a másikkal mosogat,
a harmadikkal fejemen
egy dudort borogat.
A nagymamánál jó,
mert ott van nagyapa,
aki a mezőről tücsökszavú
estét hoz haza.

# data[].attributes.body
Dönci, az icipici sün gondterhelten ballagott a májusi napsütésben. Jobbról is, balról is virágok mosolyogtak, gyíkocska ragyogó szeme csillant, és fénylett a bogarak fekete háta, amint a fűszálakon hintáztak. Mindenütt fény - csak a sün orra alatt árnyék. Mert lógatta, bizony! Annyira lelógatta, hogy Brekuci, a kis levelibéka rákiáltott a fűzfaágról:
Béka: - Vigyázz, hékás, mert belebotlasz az orrodba!
Sün: - Nem vagyok hékás, hanem idei sün! - borzolta fel magát Dönci.
Béka: - Le-he-tet-len! - brekegett Brekuci. - Idei sünnek még nem lehet ekkora bánata.
Sün: - Nekem van! - mondta Dönci komoran.
Erre már odaugrott mellé a barátságos kis béka, és együttérzően tudakolta:
Béka: -Hol szerezted?
Sün: - Útközben.
Béka: - Rettenetes!
Sün: - Az bizony. És most nem tudom, mit tegyek.
Béka: - Oszd meg velem.
Sün: - Mit?
Béka: - Hát a bánatodat. Akkor neked csak a fele marad.
Sün: - Ó, de attól még nem kap meglepetést a mamám.
Brekucinak felragyogott a szeme:
Béka: - Ó, hát te ilyesmiben sántikálsz?
Sün: - Nem sántikálok, hanem egész rendesen ballagok.
Béka: - Jaj, hát ez csak amolyan szólásmondás! Meglepetésen töröd a fejed, igaz?
Sün: - Már nem töröm. Már kitaláltam.
Béka: - Akkor meg mi a baj?
Sün: - Mégsincs meglepetés.
Béka: - Ez érdekes!
Sün: - Nem érdekes; ez borzasztóan szomorú - mondta az icipici sün, nagyon elszontyolodva. - Pedig volt öt szem ropogós májusi cseresznyém!
Béka: - Hol vetted?
Sün: - Rigó bácsinál.
Béka: - Finom ajándék!
Sün: - Én is azt hittem. Ahány csiga csak volt a zsebemben, mind odaadtam érte. Feltűztem őket a tüskéimre, és igyekeztem hazafelé, amikor szembejött velem egy nyúl. Megállt, és azt mondta: - A cseresznye mindig kukacos. Sokkal jobb a hónapos retek.
Béka: - És te?
Sün: - Bementem a mezei önkiszolgálóba, és elcseréltem a cseresznyét hónapos retekre.
Béka: - Ezért búsulsz? Hiszen annak is biztosan örülni fog az anyukád.
Sün: - Nem fog, mert aztán találkoztam egy egérrel. Az is megállt, nézte, hogy mit viszek, és megcsóválta a fejét.
Minden retek pudvás! Százszor jobb a tavalyi dió! - Ott ugrált a közelben egy mókus, aki sohasem kóstolt retket, és szívesen cserélt velem.
Béka: - És hol a dió?
Sün: - Találkoztam egy borzzal is. Megállt, és nagyon komolyan intett: - Fiacskám, jegyezd meg, hogy a tavalyi dió mind avas. Egy fürjecsketojás sokkal többet ér! - Fogtam hát, s elcseréltem a diót a sarki menyétnél egy fürjtojásra.
Az icipici sünnek már kezdett lefelé görbülni a szája.
Béka: - Kivel találkoztál még? - sürgette Brekuci.
Sün: - A rókával! - bökte ki Dönci.
Béka: - Csak nem bántott a beste?
Sün: - Dehogy! Azt mondta, mielőtt átadom, jól nézzem meg, hogy nem záp-e ez a fürjtojás.
Béka: - No és?
Sün: - Megnéztem! - bőgte el magát az icipici sün. - És most már semmit sem tudok venni az anyukámnak helyette, mert egy fia aprócsiga sem maradt a zsebemben!
Béka: - Ne sírj! - szólt Brekuci. - Ajándékot nemcsak vásárolni lehet, hanem készíteni is.
Sün: - Miből?
Béka: - Például fűből és szalmaszálból. Mindjárt megmutatom, hogyan kell belőlük kosárkát fonni.
Leült egy békarokkához, és munkához látott. Döncinek egyre jobban felderült a képe.
Sün: - Taníts meg rá engem is! - ujjongott. - Hadd csináljam én is!
Brekuci hagyta, és ha a pici sün ügyetlenkedett, türelmesen kibogozta a fűcsomót, kijavította a hibát. Olyan szorgalmasak voltak, hogy a déli harangvirág-kondulásra elkészült két takaros, kerek kosárka.
Sün: - De szépek! A mamám biztosan nagyon fog örülni. Köszönöm, hogy segítettél, Brekuci, de mondd csak, miért csináltunk két kosarat?
Brekucinak örömében fülig ért a szája, úgy válaszolta:
Béka: - Mert én is szerzek meglepetést az én anyukámnak!
Sün: - Érdekes - mondta az icipici sün -, én eddig mindig csak az enyémre gondoltam, de akkor most a te anyukád kosarát is teleszedem virággal!

# data[].attributes.body
Anyukám, anyukám, találd ki,
Hogy az én nagy kincsem ugyan ki?
Ki más is lehetne, ha nem te.
Ültess hát, gyorsan az öledbe.

# data[].attributes.body
Tésztát gyúrt ma édesanya,
s egy darabkát kértem én.
Ebből készül a babáknak
ebédre a sütemény.

Meg is gyúrtam, ki is szúrtam,
szögleteset, kereket.
De nem tudom: mire kész,
mitől szürke az egész ...
Ti értitek, gyerekek?

B. Radó Lili fordítása

# data[].attributes.body
Anyák napján friss virágot
Hozok neked Nagyikám,
Tudod, olyan vagy te nékem,
Mint egy másik anyukám.
Leviszel a játszótérre,
Sokszor együtt sétálunk,
Mikor szél fúj, eső esik,
Kis szobámban eljátszunk.
Szüleim, ha nem érnek rá,
Te jössz értem oviba,
Meglepetés mindig, mikor
Elviszel egy moziba.
Drága Nagyim, kívánom, hogy
Legyen hosszú életed,
És ha én is nagy leszek majd,
Mesélj rólam szépeket!

# data[].attributes.attachment_link.authors[].name
MESE TV - dalok, mesék, rajzfilmek gyerekeknek

# data[].attributes.attachment_link.title
Mikola Péter:  Drága Mama (Anyák napja alkalmából)

# data[].attributes.body
Mesélj anya,
milyen voltam,
amikor még kicsi voltam?
Az öledbe hogyan bújtam,
és tehozzád hogyan szóltam,
amikor nem volt beszédem?
Honnan tudtad mit kívánok?
Megmutattam a kezemmel?

Mesélj rólam,
Hogy szerettél?
Engem is karodba vettél?
Meleg tejeddel etettél,
akárcsak a testvéremet?
Gyönyörködtél akkor bennem,
úgy neveztél: kicsi lelkem?

És amikor
még nem voltam,
a hasadban rugdalóztam,
tudtad-e, hogy milyen leszek,
milyen szépen énekelek?
Sejtetted, hogy kislány (fiú) leszek?

Mesélj anya!
Mesélj rólam.
milyen lettem, amikor már
megszülettem?
Sokat sírtam, vagy nevettem?
Tényleg nem volt egy fogam sem?
Ha én nem én lettem volna,
akkor is szerettél volna?

# data[].attributes.attachment_link.title
Beültettem kis kertemet (népi gyermekjáték)

# data[].attributes.attachment_link.title
Iszkiri - Anya ügyes (gyerekdal, mese, anyák napja)

# data[].attributes.body
Mindenkinek van anyukája (apukája is).
Jó szeretet kapni és adni, szeretni és szeretve lenni.
Figyelmesség egymás iránt.

# data[].attributes.body
Nagyszülőknek

# data[].attributes.body
Kavicsfestés

# data[].attributes.body
Legkisebbekkel is elkészíthető

# data[].attributes.body
Keresd meg a képhez tartozót!

# data[].attributes.body
Sablon fent található